**SVEUČILIŠTE U MOSTARU**

**FARMACEUTSKI FAKULTET**

Ur. broj: 09-01-632/25

Mostar, 29. 9. 2025. godine

Na temelju Odluke o oslobađanju plaćanja školarine studentima upisanim u statusu

redovitog koji sami plaćaju studij (ur. broj: 09-01-631/25 od 26. rujna 2025. godine) raspisuje se

**JAVNI OGLAS**

**za oslobađanje plaćanja školarine za akademsku 2025./2026. godinu**

**Članak I.**

Raspisuje se Javni oglas za oslobađanje plaćanja školarine temeljem uspjeha ostvarenog tijekom akademske 2024./2025. godine. Za upis u akademsku 2025./2026. godinu bit će oslobođen od plaćanja školarine po jedan student koji upisuje II., III., IV. i V. godinu studija Farmacije, dva studenta koji upisuju II. godinu studija, dva studenta koji upisuju III. godinu studija Kozmetologije i dva studenta koji upisuju II. godinu studija i jedan student koji upisuje III. godinu studija Laboratorijske biomedicine na Farmaceutskom fakultetu Sveučilišta u Mostaru.

**Članak II.**

Pravo prijave na Javni oglas imaju studenti sva tri studija koji studiraju na Farmaceutskom fakultetu, a koji ispunjavaju sljedeće uvjete:

* da su položili sve ispite predviđene nastavnim planom i programom
* da nisu obnavljali ni jednu godinu studija
* da imaju najbolji ukupan prosjek za prethodnu godinu

**Članak III.**

Ako više studenata na studiju ima isti prosjek ocjena, oslobađa se plaćanja školarine sljedeći student koji je ostvario najviši prosjek tijekom studija.

Ukoliko je najbolji student onaj koji već studira u statusu uz potporu Ministarstva oslobađa se od plaćanja školarine sljedeći student koji je ostvario najviši prosjek.

**Članak IV.**

Vrednovanje pristiglih prijava izvršit će Povjerenstvo u sastavu:

1. doc. dr. sc. Ivona Ivančić, prodekanica za nastavu, predsjednica;

2. doc. dr. sc. Martin Kondža, prodekan za znanost, član

3. Marta Mandić, asist. , članica

**Članak V.**

Studenti mogu kroz ISS podnijeti zahtjev za izdavanje prijepisa ocjena (uvjerenja o položenim ispitima) na kojem će biti naznačen status studenta i ostvareni prosjek ocjena.

**Članak VI.**

Prijave s potrebnom dokumentacijom mogu se dostaviti na adresu :

Sveučilište u Mostaru Farmaceutski fakultet,

Matice hrvatske b.b.,

88 000 Mostar,

Bosna i Hercegovina (za Dekanat)

s naznakom „Prijava na javni oglas za oslobađanje plaćanja školarine“

ili osobno - predajom u zatvorenoj omotnici u Dekanat Fakulteta.

Neblagovremene i nepotpune prijave neće se uzeti u razmatranje.

Obrazac za prijavu možete preuzeti na stranici Fakulteta.

**Članak VII.**

Javni oglas ostaje otvoren 7 (sedam) dana od dana objavljivanja na Oglasnoj ploči i web stranici Fakulteta.

**Dekan**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prof. dr. sc. Ivica Brizić

Dostaviti:

- Studentskoj referadi

- Na web stranicu Fakulteta

- Na oglasnu ploču

- a/a